Комсомольски районĕ

Комсомольски районĕ (Каçал тăрăхĕ ) — Чăваш Республикин (РФ) администрациллĕ-территориллĕ виçи тата муниципаллă йĕркеленĕвĕ (муниципаллă район). 

Чăваш Енĕн кăнтăр-тухăç енче вырнаçнă. Район çĕрĕн лаптăкĕ — 630,3 км2. 

Район администраци вырнаçнă Каçал ялĕ Шупашкартан 115 километрте ларать.

 Тавралăхĕ 
Район çĕрĕ кăнтăртан çурçĕрелле, çавăн пекех хĕвелтухăç енчен хĕвеланăç еннеле 32 çухрăма саралса выртать. Çурçĕр енче Чăваш Енĕн Канаш районĕ, кăнтăр енче — Патăрьел районĕ, хĕвеланăç енче — Йĕпреç районĕ, хĕвелтухăç енче - Елчĕк районĕ вырнаçнă. 12 çухрăм хушши Тутарстан çĕрĕпе чикĕ тăсăлать.

 Халăх йышĕ, район тытăмĕ 
1999 çул пуçламăшĕнче районăн 54 ялĕнче пурĕпе 28,2 пин çын пурăннă. Пĕр ялта вăтамран 535 çын пурăнать. Чăвашсен йышĕ — 73%, тутарсен — 23%. Кĕтне тăрăхĕнчи хăшпĕр  ялсенче (Александровски, Луцки...) малтан ытларах вырăссем пурăннă пулнă.

 Кун-çулĕ 
Района 1939 çулхи нарăсăн 22 туса хунă. 

 Çутçанталăк 
 Шăхасан кӳлли

 Хуçалăх 
Ытларах пайĕпе кунта ял хуçалăхĕнче вăй хураççĕ. Ӳсен-тăран ӳстерессипе вылăх-чĕрлĕх ĕрчетесси пĕр пекех аталаннă. Тырă, çĕрулми, тата тĕрлĕ пахча çимĕçе тупăшлаççĕ. Вылăх-чĕрлĕхрен сысна, ĕне-вăкăр, лаша çитĕнтереççĕ, пыл хурчĕ тытаççĕ.

 Çул-йĕр 
Районта автомобиль транспорчĕ кăна пур. Тĕп çулĕсем: Çĕрпӳ—Чĕмпĕр—Сызрань, Шупашкар—Йĕпреç—Патăрьел—Елчĕк.

 Районти ял тăрăхĕсем 
Район 12 ял тăрăхне пайланать:
 Александровка ял тăрăхĕ — Александровски сали;    
 Элпуç-Çĕрпӳел ял тăрăхĕ — Чăваш Элпуç ялĕ;
 Асанкасси ял тăрăхĕ — Асанкасси ялĕ;
 Кайнлăк ял тăрăхĕ — Йăлмахва ялĕ;
 Каçал ял тăрăхĕ — Каçал сали;
 Аслă Çĕрпӳел тăрăхĕ — Аслă Çĕрпӳел ялĕ;
 Хирти Сĕнтĕр ял тăрăхĕ — Хирти Сĕнтĕр;
 Хырхĕрри ял тăрăхĕ — Хырхĕрри ялĕ;
 Тукай ял тăрăхĕ — Чăваш Тукай сали;
 Урмаел ял тăрăхĕ — Урмаел ялĕ
 Чичак ял тăрăхĕ — Чурачăк ялĕ;
 Шурут ял тăрăхĕ — Шурут сали;

 Паллă çынсем 
 Агивер Фёдор Георгиевич, — чăваш прозăçи, журналист.
 Андреев Семён Иванович, — тăпра тĕпчевçи.
 Антонов Константин Михайлович, — Совет Союзĕн Паттăрĕ.
 Габайдулин Геннадий Габайдулович, — Совет Союзĕн Паттăрĕ.
 Гордеев Денис Викторович, — căвăçă, прозаик, журналист.
 Ильин Владислав Алексеевич, — вице-адмирал.
 Кабалин Иван Андреевич, — Совет Союзĕн Паттăрĕ.
 Краснов Пётр Степанович, — политика ĕçченĕ.
 Ксенофонтов Юрий Иванович, — скульптор.
 Лукиянов Сергей Пантелеймонович, — архитектор.
 Милли Алексей Прокопьевич, — чăваш публичисчĕ, сăвăçă, этнограф.
 Немчев Виктор Леонтьевич, — сăрăçă.
 Патман Николай Кириллович, — чăваш прозăçи, литература тишкерӳçи.
 Валери Тургай, — сăвăçă.
 Таллеров Лаврентий Васильевич, — чăваш çыравçи.
 Титов Гермоген Титович.
 Турхан Кузьма Сергеевич, — чăваш прозăçи, тăлмачĕ.
 Шемекеев Виталий Дмитриевич, — сăвăç. 
 Чаржов Гурий Гурьевич, — сăвăç.
 Чернов Фёдор Николаевич, — Совет Союзĕн Паттăрĕ.
 Чернов Георгий Николаевич, — Совет Союзĕн Паттăрĕ.
 Ытарай Николай Васильевич, — ача-пăча çыравçи.

 Асăрхамали 

 Вуламалли 
 Энциклопедия Комсомольского района = Комсомольски районӗн энциклопедийӗ / [редкол.: Г. Ф. Волков и др. ; авт.-сост. В. Я. Григорьев, Г. Н. Ксенофонтов, А. В. Григорьев]. - Чебоксары : [Новое Время], 2011 - . - 24 см. Кн. 2. - 2011. - 255 с. : ил., портр. - Библиогр.: с. 254. - 1000 экз.. - 150.00 р.

 Каçăсем 
 Официаллă сайт

Категори:Чăваш Енĕн районĕсем